Aleksandr Lukanin

Aleksandr Lukanin (vene keeles Александр Луканин; sündinud 1955) on Venemaa füüsik, kes istub riigireetmises süüdimõistetuna Venemaa vanglas.

 Elulugu 
Õppis Tomski Riikliku Ülikooli füüsikateaduskonnas, kuid ei lõpetanud (lahkus tööle neljandal või viiendal kursusel).https://novayagazeta.ru/articles/2020/10/03/87355-zhal-mendeleeva-uzhe-ne-posadish 1998–2002 töötas Tomski Polütehnilises Ülikoolis, seejärel asus tööle Venemaa Teaduste Akadeemia Siberi filiaali tugevusfüüsika ja materjaliteaduse instituudi katmismeetodite laborisse vanemtehnikuna, kus ta töötas välja kõrgepinge toiteallikad. Tema uurimisvaldkonnad olid osakeste kiirendite ja gaaslahendusseadmete toiteallikad, elektroonikaseadmed laengute ja elektromagnetilise kiirguse ülinõrkade voogude mõõtmiseks tuumafüüsikas, aga ka osonisaatorid. Pärast pensionile jäämist tegi ta koostööd Hiina teadusorganisatsioonidega ja töötas Hiinas Shenyangi ülikoolis. 2020. aastal ei saanud koroonapandeemia tõttu enam Hiinasse minna.https://www.kommersant.ru/doc/5621704

Vahistati FSB poolt 29. septembril 2020. aastal Tomskis süüdistatuna riigireetmises. Tema süüasi on salastatud. Vene meedia viidatud õiguskaitseallika sõnul peeti ta kinni kahtlustatuna alternatiivsete jõuallikatega seotud salajaste teabe edastamises Hiinale. 20. oktoobril 2022 mõistis Tomski oblastikohus talle riigireetmise eest seitsme ja poole aastase vangistuse range režiimiga koloonias. Kohtuistung toimus kinniste uste taga.https://www.bbc.com/russian/news-63325187 

Tema kolleegid peavad talle esitatud süüdistuse jamaks. "Keegi tema sõpradest ei kujuta ette, milliseid salatehnoloogiaid ja kellele ta võis edasi anda, tal polnud neile juurdepääsu."

 Viited 

Kategooria:Venemaa füüsikud
Kategooria:Sündinud 1955